'Masar: Al-Sisi ba zai tsaya takara ba' - BBC Hausa
6 Fabrairu 2014
Sojoji sun ce rahoton tsayawa takarar al-Sisi ba shi da tushe
Rundunar sojin Masar ta musanta rahoton da wata jaridar Kuwaiti ta buga cewa shugaban rundunar, Field Marshal Abdel Fattah al-Sisi, zai yi takarar shugabancin kasar. Jaridar, mai suna al-Seeyassah, ta ambato Field Marshal al-Sisi yana cewa ba shi da zabin da ya wuce tsayawa takarar shugabancin kasar saboda kiraye-kirayen da jama'ar kasar ke yi masa domin ya yi hakan.Sai dai a wata sanarwa da gwamnatin kasar ta wallafa a shafin intanet, kakakinta ya ce a rahoton jaridar babu kanshin gaskiya.Ya kara da cewa idan har al-Sisi zai tsaya takara, zai yi haka ne a gaban 'yan kasar ta Masar.An yi ammanar cewa Field Marshall al-Sisi ne ke kan gaba a lokacin da aka hambare shugaban kasar mai kishin islama, Mohamed Morsi, daga mulki a bara.
Karin bayani Jagoran Sojin Masar Al sisi zai fito takara 6 Fabrairu 2014 Masar: Soja sun ce Al-Sisi ya tsaya takara 27 Janairu 2014 'Al Sisi zai tsaya takarar shugaban ƙasa' 11 Janairu 2014 Hausa navigation